היקום הקולנועי של מארוול

השלב הראשון: הנוקמים מתאחדים

השלב הראשון נקרא בשם "הנוקמים מתאחדים" ומתוכו נוצר "פרויקט הנוקמים" שבו חמישה סרטים מובילים לסיום הפרויקט שבסרט השישי, מוצג כל חבורת הנוקמים מהקומיקס לתוך סרט קולנוע ראשון אחד.

שאנג צ'י ואגדת עשר הטבעות (2021)

בדצמבר 2018, מארוול החלה לפעול במהירות על מנת ליצור את שאנג צ'י ואגדת עשר הטבעות, אשר יהיה הסרט הראשון בעולם הקולנועי בכיכובו של שחקן סיני כשחקן הראשי. התסריטאי הסיני אמריקאי דייוויד קלהאם מונה לתסריטאי. במרץ 2019, מארוול מינתה את דסטין דניאל קרטון לתפקיד הבמאי. בקומיקון 2019 פורסם כי סימו ליו יהיה השחקן הראשי לצד אקוופינה. הסרט עתיד לצאת ב-12 בפברואר 2021.

סרט המשך לספיידרמן: רחוק מהבית (2021)

באפריל 2017, הוכרז שסרט שלישי בסדרת הסרטים של ספיידרמן נמצא בשלבי תכנון. עם זאת, באוגוסט 2019 דווח שאולפני דיסני וסוני לא הצליחו להגיע להסכם חדש שיאפשר לאולפני מארוול ולקווין פייגי להמשיך לקחת חלק בהפקת סרטי ספיידרמן, וכתוצאה מכך טום הולנד יסיים את תפקידו בתור ספיידרמן ביקום הקולנועי של מארוול. לאחר המשך המשא ומתן, הודיעו האולפנים בספטמבר שהצליחו להגיע להסכם משותף שבו סוני ומארוול יפיקו את הסרט השלישי בסדרה בכיכובו של טום הולנד, אשר צפוי לצאת לאקרנים ב-16 ביולי 2021.

תור: אהבה ורעם (2021)

ביולי 2019, טאיקה וואטיטי אשר היה הבמאי של תור: ראגנארוק חתם על חוזה לסרט המשך ורביעי של תור "תור: אהבה ורעם". כריס המסוורת' וטסה תומפסון ישובו לשחק את תפקידם כתור וולקיריה, בהתאמה, כשנטלי פורטמן תחזור לגלם את ג'יין פוסטר לאחר שנעדרה מהסרט תור: ראגנארוק, אך שהפעם היא תשוב כדמות בעלת כוחות על השווים לאלה של ת'ור. טסה תומפסון הודיעה במהלך הקומיקון כי דמותה היא דמות ביסקסואלית ובמהלך הסרט היא תחפש בתור מלך אסגרד את מלכת אסגרד. הסרט עתיד לצאת לאקרנים ב-5 בנובמבר 2021.

סדרות נטפליקס

באוקטובר 2013 נודע, כי אולפני מארוול מתכננים ארבע סדרות דרמה ובנוסף גם מיני סדרה, בסך כולל של 60 פרקים, שיסופקו כווידאו על פי דרישה. כחודש לאחר מכן נודע, כי רשת נטפליקס תשדר סדרות לייב אקשן המתבססות על דמויותיהם של דרדוויל, ג'סיקה ג'ונס, איירון פיסט ולוק קייג', שיובילו למיני סדרה על קבוצת הדפנדרס. חברת דיסני הכריזה כי אם דמויות אלו יהיו מספיק פופולריות, הדבר יכול להוביל לסרטי קולנוע באורך מלא.

הלוחמים החדשים

הסדרה "הלוחמים החדשים" מתמקדת בקבוצת הלוחמים החדשים, ובניגוד לפורמט הקודם של סדרות הטלוויזיה של מארוול, תשודר כעשרה פרקי סיטקום לייב אקשן של חצי שעה. הדמויות הראשיות בסדרה הן מילנה ואינטרוב בדורין גרין/ילדת הסנאי, דרק ת'לר כקרייג הוליס/מיסטר אימורטל, ג'רמי טרדי כדוויין טיילור/נייט טראשר, קלום וורת'י כרובי בולדווין, מת'יו מוי כזאק סמית/מיקרוב וקייט קומר כדברה פילדס/דברי. הסדרה עתידה לעלות לשידור בתאריך לא ידוע.

סדרות +Disney

כל אחת מהסדרות האלו קשורות ושייכות ליקום הקולנועי ומשפיעות על מה שקורה בו.

הפלקון וחייל החורף

הסדרה מתמקדת בדינמיקה שיש בין הפלקון וחייל החורף אחרי האירועים של הנוקמים סוף המשחק, כשהפלקון הוא קפטן אמריקה החדש, ותציג כנבל את הברון זימו, שחוזר אחרי הופעתו בקפטן אמריקה מלחמת האזרחים. לסדרה יחזרו אנטוני מאקי וסבאסטיאן סטן ואליהם יצטרף דניאל בריהל. הסדרה תצא בסתיו 2020.

וונדה וויז'ן

הסדרה תעסוק ביחסים בין וונדה מקסימוף וויז'ן, ותתרחש אחרי סוף המשחק. בסדרה תופיע גם גרסה מבוגרת יותר של מוניקה ראמבו, שנראתה לאחרונה בקפטן מארוול אך כילדה קטנה. לסדרה יחזרו אליזבת' אולסן ופול בטאני ותצטרף טוניה פאריס. הסדרה עתידה לצאת באביב 2021.

לוקי

הסדרה תעסוק בלוקי, רגעים ספורים אחרי שברח לנוקמים במהלך הנוקמים סוף המשחק, כשהוא מחזיק באבן החלל. לסדרה חוזר טום הידלסטון בתפקיד לוקי, והיא אמורה לצאת באביב 2021.

מה אם?

הסדרה, שתעסוק בכל פרק במשהו שונה בסיפור שאנו מכירים על אחת הדמויות, תהיה סדרת האנימציה הראשונה של היקום הקולנועי, ותציג את ג'פרי רייט בתור הצופה ולסדרה יחזרו השחקנים מהסרטים שידבבו את דמויותיהם. הסדרה תצא בקיץ 2021.

הוקאיי

הסדרה תעסוק בפרישה הסופית של הוקאי, ותציג לראשונה את קייט בישופ והפיכה להוקאי. ובנוסף תראה לנו עוד קטעים עם רונין. לסדרה חוזר ג'רמי רנר. הסדרה צפויה לצאת בסתיו 2021

ביקורת והשפעה

ביקורת חיובית נשמעה על יצירתו של יקום קולנועי משותף לראשונה בתולדות הקולנוע, אולם עם מעט סייגים. ג'ים וורל ממגזין "הראלד וריוויו" תיאר את יקום זה כ"מסובך" ו"מרשים", אך עם זאת ציין ש"ככל שיותר ויותר גיבורים מקבלים עיבודים קולנועיים משלהם, היקום בכללותו הופך ליותר מבלבל". קופי אאוטלו מ"סקרין ראנט" מציין ש"בזמן שהנוקמים נחל הצלחה, היה לאולפני מארוול עדיין מספיק מקום לשפר את גישתם לבניית יקום קולנועי משותף".

השפעה על אולפנים אחרים

לאחר צאת "הנוקמים" במאי 2012, טים רוסו ממגזין בוסטון ציין שלמעט ממספר מקרים כמו "הנוסע השמיני נגד הטורף" (2004), הרעיון של יקום משותף לא נשמע בעבר בהוליווד. מאז זמן זה, מספר אולפני סרטים אשר החזיקו בזכויות לגיבורי-על אחרים זכו לחקות את מודל היקום המשותף.